b'\n_START_ARTICLE_\nGracchi\n_START_PARAGRAPH_\nGrakhi (lat. Gracchi) ili bra\xc4\x87a Grah - Tiberije i Gaj - su bili dva mlada rimska politi\xc4\x8dara izabrani za tribune u 2. st. pr. Kr. i poznata po poku\xc5\xa1aju provedbe agrarne reforme oduzimanje zemlje bogatim patricijima i raspodjelom siroma\xc5\xa1nim plebejcima. Njihova nastojanja su im me\xc4\x91u kasnijim povjesni\xc4\x8darima donijela glas prvih prete\xc4\x8da socijalizma, a metode politi\xc4\x8dke borbe, odnosno vezanost uz stranku zvanu populares su razlogom za\xc5\xa1to ih se tako\xc4\x91er smatra jednim od prvih populista u povijesti. Oba brata su izazvala \xc5\xbeestoku reakciju konzervativne frakcije zvane optimates te su ubijeni._NEWLINE_Grakhi je tako\xc4\x91er naziv za ogranak njihove mati\xc4\x8dne obitelji Sempronija.'